CELEX: 52004PC0335
Language: lv
Date: 2004-04-28
Title: Priekšlikums Padomes lēmums par Kopienai ieņemamo nostāju Asociācijas padomē, kas izveidota ar Eiropas Nolīgumu starp Eiropas Kopienām un to dalībvalstīm, no vienas puses, un Poliju, no otras puses, strīdā par to, kā interpretēt Eiropas Nolīguma 10. panta 4. punkta un 25. panta piemērošanu attiecībā uz Polijas noteikumiem par cenas noteikšanu farmaceitiskajām precēm (Finanšu ministra 2000. gada 31. marta Noteikumiem par pienākumu izmantot oficiālas robežas un principiem, pēc kuriem nosakāmas tirdzniecības cenas importētām gatavām zālēm, serumiem, vakcīnām un kontracepcijas līdzekļiem) [SEK(2004) 494]

EIROPAS KOPIENU KOMISIJA
                                                      Briselē, 28.04.2004.
                                                      KOM(2004) 335 galīgais
                                           Priekšlikums
                                      PADOMES LĒMUMS
   par Kopienai ieņemamo nostāju Asociācijas padomē, kas izveidota ar Eiropas Nolīgumu
    starp Eiropas Kopienām un to dalībvalstīm, no vienas puses, un Poliju, no otras puses,
        strīdā par to, kā interpretēt Eiropas Nolīguma 10. panta 4. punkta un 25. panta
    piemērošanu attiecībā uz Polijas noteikumiem par cenas noteikšanu farmaceitiskajām
   precēm (Finanšu ministra 2000. gada 31. marta Noteikumiem par pienākumu izmantot
   oficiālas robežas un principiem, pēc kuriem nosakāmas tirdzniecības cenas importētām
              gatavām zālēm, serumiem, vakcīnām un kontracepcijas līdzekļiem)
                                       (iesniegusi Komisija)
                                         [SEK(2004) 494]
LV                                                                                         LV
 ---pagebreak---                                        PASKAIDROJUMA RAKSTS
   Eiropas Kopiena un tās dalībvalstis uzskata, ka pastāv strīds ar Poliju par to kā interpretēt
   Eiropas Nolīguma starp Eiropas Kopienām un to dalībvalstīm no vienas puses, un Poliju, no
   otras puses, kas apstiprināts ar 1993. gada 13. decembra Padomes un Kopienas Lēmumu
   (1993/743/EK, EOTK, Euratom)1 10. panta 4. punkta un 25. panta piemērošanu attiecībā uz
   Polijas noteikumiem par cenas noteikšanu farmaceitiskajām precēm (Finanšu ministra
   2000. gada 31. marta Noteikumiem par pienākumu izmantot oficiālas robežas un principiem,
   pēc kuriem nosakāmas tirdzniecības cenas importētām gatavām zālēm, serumiem, vakcīnām
   un kontracepcijas līdzekļiem).
   Strīds radies pēc to farmaceitiskās rūpniecības pārstāvju, kas importē Polijā, sūdzībām, kuru
   pamatā ir draudi, ka viņiem uzliks milzīgus sodus un liks atmaksāt naudu, jo tiek uzskatīts, ka
   viņi pārkāpuši šos noteikumus.
   Eiropas Kopiena un tās dalībvalstis uzskata, ka šie agrākie Polijas noteikumi par cenas
   noteikšanu farmaceitiskajām precēm ir diskriminējoši attiecībā pret importētajām precēm un
   tādēļ ir Eiropas Nolīguma 10. panta 4. punkta pārkāpums un Nolīguma 25. panta pārkāpums,
   jo apgrūtina tirdzniecību starp Poliju un Kopienu.
   Pretēji Eiropas Kopienas un tās dalībvalstu nostājai Polija uzskata, ka tās iepriekšējie
   noteikumi par cenas noteikšanu farmaceitiskajām precēm nav diskriminējoši un nepārkāpj
   Eiropas Līguma 25. pantu. Polija acīmredzot ir gatava veikt pasākumus, lai uzliktu sodus par
   šo noteikumu pārkāpumiem. Šādus pasākumus piemērotu saistībā ar izmeklēšanas rezultātiem
   par vairākiem zāļu importa uzņēmumiem (laika posmā no 2000. gada 1. maija līdz 2002. gada
   9. aprīlim) un tie varētu radīt nopietnas finansiālas sekas iesaistītajiem ES uzņēmumiem.
   Eiropas Kopiena un tās dalībvalstis ir cieši pārliecināta, ka pietiek pamatojuma, lai konstatētu,
   ka Polijas rīcība šajā jautājumā saistībā ar tās iepriekšējiem noteikumiem, ir Eiropas Līguma
   25. panta pārkāpums.
   Komisijas dienesti ir pielikuši ievērojamas pūles Asociācijas komitejā un, rakstot vēstules un
   piedaloties visaugstākā līmeņa sanāksmēs, mudinājuši Polijas valdību pārskatīt savu nostāju
   un nepārprotami nodrošināt Eiropas Nolīguma pilnīgu izpildi. Tomēr liekas, ka Polijas
   valdība nevēlas uzņemties nekādas saistības šajā sakarā.
   Komisija ir ieteikusi Padomes prezidentūrai ar šo jautājumu griezties ES un Polijas
   Asociācijas padomē atbilstoši Eiropas Nolīguma 105. pantam, lai strīdu atrisinātu ar lēmumu
   un, ja vajag, uzsākt šķīrējtiesas procesu. Tādēļ Padomei piedāvā pieņemt šo Asociācijas
   padomes lēmuma priekšlikumu.
   1
            OV L 348, 31.12.1993., 1. lpp.
LV                                                  2                                                LV
 ---pagebreak---                                                Priekšlikums
                                            PADOMES LĒMUMS
   par Kopienai ieņemamo nostāju Asociācijas padomē, kas izveidota ar Eiropas Nolīgumu
     starp Eiropas Kopienām un to dalībvalstīm, no vienas puses, un Poliju, no otras puses,
          strīdā par to, kā interpretēt Eiropas Nolīguma 10. panta 4. punkta un 25. panta
      piemērošanu attiecībā uz Polijas noteikumiem par cenas noteikšanu farmaceitiskajām
       precēm (Finanšu ministra 2000. gada 31. marta Noteikumi par pienākumu izmantot
     oficiālas robežas un principiem, pēc kuriem nosakāmas tirdzniecības cenas importētām
                  gatavām zālēm, serumiem, vakcīnām un kontracepcijas līdzekļiem)
   EIROPAS SAVIENĪBAS PADOME,
   ņemot vērā Eiropas Nolīgumu starp Eiropas Kopienām un to dalībvalstīm, no vienas puses, un
   Poliju, no otras puses, īpaši tā 105. pantu,
   tā kā:
   (1)       Eiropas Nolīgums2 izveido asociāciju starp Eiropas Kopienām un to dalībvalstīm, no
             vienas puses, un Poliju, no otras puses. Tā 105. pantā noteikta kārtība strīdu
             risināšanai par Eiropas Nolīguma piemērošanu vai interpretāciju.
   (2)       Eiropas Kopiena un tās dalībvalsts uzskata, ka iepriekšējie Polijas noteikumi par cenas
             noteikšanu farmaceitiskajām precēm diskriminē importētās preces un tā pārkāpj
             Eiropas Nolīguma 10. panta 4. punktu.
   (3)       Eiropas Kopiena un tās dalībvalstis uzskata, ka iepriekšējie Polijas likumi par cenas
             noteikšanu farmaceitiskajām precēm ir Eiropas Nolīguma 25. panta pārkāpums, jo
             apgrūtina tirdzniecību starp Poliju un Kopienu.
   (4)       Lai gan minētie noteikumi ir nomainīti pret jaunu cenu veidošanas kārtību (2001. gada
             5. jūlija Likums par cenām), Eiropas Kopiena un tās dalībvalstis uzskata, ka nav
             pieņemami pasākumi, ar ko uzliek sodu par to, ka ir pārkāpti diskriminējoši noteikumi,
             kuri pārkāpa Eiropas Nolīgumu.
   (5)       Komisijas dienesti vairākkārt ir lūguši Polijas iestādes paskaidrot to nodomus attiecībā
             uz finansiālām sekām vairākiem farmaceitiskajiem uzņēmumiem pēc izmeklēšanas par
             laika posmu no 2000. gada 1. maija līdz 2002. gada 9. aprīlim.
   (6)       Polijas nostāja ir likusi Komisijai uzskatīt, ka Polijas valdība nevilcināsies uzlikt
             naudas sodus par noteikumu par cenu noteikšanu farmaceitiskajām precēm
             pārkāpumu, kas ir minētās izmeklēšanas rezultāts, un kas var izraisīt finansiālas sekas
             iesaistītajiem uzņēmumiem.
   2
             OV L 348, 31.12.1993., 1. lpp.
LV                                                   3                                                LV
 ---pagebreak---    (7)     Liekas, ka Polijas valdība nevēlas uzņemties saistības, lai nepārprotami nodrošinātu
           Eiropas Nolīguma pilnīgu izpildi,
   IR NOLĒMUSI ŠĀDI.
                                            Vienīgais pants
   Lai atrisinātu strīdu par Eiropas Nolīguma 10. panta 4. punkta un 25. panta interpretāciju
   attiecībā uz Polijas noteikumiem par cenas noteikšanu farmaceitiskajām precēm (Finanšu
   ministra 2000. gada 31. marta Noteikumi par pienākumu izmantot oficiālas robežas un
   principiem, pēc kuriem nosakāmas tirdzniecības cenas importētām gatavām zālēm, serumiem,
   vakcīnām un kontracepcijas līdzekļiem), Kopienas vērsīsies ar šo jautājumu Asociācijas
   padomē, kas izveidota ar Eiropas Nolīgumu starp Eiropas Kopienām un to dalībvalstīm, no
   vienas puses, un Poliju, no otras puses.
   Kopienas nostāja Asociācijas padomē balstāma uz Asociācijas padomes lēmuma projektu, kas
   dots šā lēmuma pielikumā.
   Briselē, […]
                                                Padomes vārdā –
                                                priekšsēdētājs
LV                                                4                                             LV
 ---pagebreak---                                              PIELIKUMS
                                              Priekšlikums
                 EK un Polijas ASOCIĀCIJAS PADOMES LĒMUMS Nr. ../2004
        par strīdu par Eiropas Nolīguma 10. panta 4. punkta un 25. panta piemērošanas
        attiecībā uz Polijas noteikumiem par cenas noteikšanu farmaceitiskajām precēm
      interpretāciju (Finanšu ministra 2000. gada 31. marta Noteikumiem par pienākumu
      izmantot oficiālas robežas un principiem, pēc kuriem nosakāmas tirdzniecības cenas
        importētām gatavām zālēm, serumiem, vakcīnām un kontracepcijas līdzekļiem)
   ASOCIĀCIJAS PADOME,
   ņemot vērā Eiropas Noīgumu starp Eiropas Kopienām un to dalībvalstīm, no vienas puses, un
   Poliju, no otras puses, īpaši tā 105. pantu,
   tā kā:
   (1)       Asociācijas Padome, izskatījusi Eiropas Kopienas prasību par to, ka iepriekšējie
             Polijas noteikumi par cenas noteikšanu farmaceitiskajām precēm uzskatāmi par
             diskriminējošiem attiecībā pret importētajām precēm un tādēļ ir Eiropas Nolīguma
             10. panta 4. punkta pārkāpums, un ka šie noteikumi ir arī Eiropas Līguma 25. panta
             pārkāpums, jo apgrūtina tirdzniecību starp Poliju un Kopienu, ir secinājusi, ka
             sūdzība ir pamatota, un tādēļ
   IR NOLĒMUSI ŠĀDI.
                                                1. pants
   Polija nevar uzlikt nekādus sodus par diskriminējošo un ierobežojošo noteikumu par cenas
   noteikšanu farmaceitiskajām precēm (Finanšu ministra 2000. gada 31. marta Noteikumu par
   pienākumu izmantot oficiālas robežas un principiem, pēc kuriem nosakāmas tirdzniecības
   cenas importētām gatavām zālēm, serumiem, vakcīnām un kontracepcijas līdzekļiem)
   iespējamiem pārkāpumiem saistībā ar izmeklēšanu par vairākiem importējošiem
   farmaceitiskajiem uzņēmumiem laika posmā no 2000. gada 1. maija līdz 2002. gada
   9. aprīlim.
                                                2. pants
   Šis lēmums stājas spēkā nākamā mēneša pirmajā datumā pēc tā pieņemšanas.
   To piemēro no 2004. gada 1. aprīļa.
   Briselē, […]
                                      Asociācijas padomes vārdā –
                                             priekšsēdētājs
LV                                                  5                                           LV